CELEX: 32017D1368
Language: hu
Date: 2017-05-11 00:00:00
Title: A Tanács (EU) 2017/1368 határozata (2017. május 11.) az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült harmadik kiegészítő jegyzőkönyvnek az Európai Unió és tagállamai nevében történő aláírásáról

27.7.2017   
            
            
               HU
            
            
               Az Európai Unió Hivatalos Lapja
            
            
               L 196/1
            
         A TANÁCS (EU) 2017/1368 HATÁROZATA
   (2017. május 11.)
   az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült harmadik kiegészítő jegyzőkönyvnek az Európai Unió és tagállamai nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (5) bekezdésével együtt értelmezett 217. cikkére,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Horvát Köztársaság csatlakozási okmánya 6. cikkének (2) bekezdése alapján a Horvátországnak az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodáshoz (a továbbiakban: megállapodás) való csatlakozásáról az említett megállapodáshoz (1) csatolt jegyzőkönyv (a továbbiakban: jegyzőkönyv) útján állapodnak meg. A megállapodás alapján ilyen csatlakozás esetén egyszerűsített eljárás alkalmazandó, amelynek keretében a jegyzőkönyvet a tagállamok nevében egyhangúlag fellépő Tanács és az érintett harmadik ország képviselője írja alá.
            
         
               (2)
            
            
               A Tanács 2012. szeptember 14-én felhatalmazta a Bizottságot, hogy Horvátország Európai Unióhoz történő csatlakozására való tekintettel kezdjen tárgyalásokat az érintett harmadik országokkal. A Chilével folytatott tárgyalások a jegyzőkönyv 2015. július 9-én Brüsszelben történő parafálásával sikeresen lezárultak.
            
         
               (3)
            
            
               A jegyzőkönyvet alá kell írni.
            
         
               (4)
            
            
               A jegyzőkönyvet a hatálybalépéséig szükséges eljárások befejezéséig ideiglenesen alkalmazni kell,
            
         ELFOGADTA EZT A HATÁROZATOT:
   1. cikk
   A Tanács az Európai Unió és tagállamai nevében felhatalmazást ad az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült harmadik kiegészítő jegyzőkönyv aláírására. A felhatalmazás feltétele az említett jegyzőkönyv megkötése.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(eke)t.
   3. cikk
   A jegyzőkönyv 14. cikkének (2) bekezdésével összhangban a jegyzőkönyvet annak hatálybalépéséhez szükséges eljárások befejezéséig 2013. július 1-jétől ideiglenesen alkalmazni kell.
   4. cikk
   Ez a határozat az elfogadásának napján lép hatályba.
   
      Kelt Brüsszelben, 2017. május 11-én.
      
         
            a Tanács részéről
         
         
            az elnök
         
         C. CARDONA
      
   
   
      (1)  HL L 352., 2002.12.30., 3. o.